b"\n_START_ARTICLE_\nViaducte del Buxadell\n_START_SECTION_\nDescripci\xc3\xb3\n_START_PARAGRAPH_\nEl pont, situat damunt del torrent de Sant Jaume, a la conflu\xc3\xa8ncia dels municipis de Vacarisses, Viladecavalls i Olesa de Montserrat, t\xc3\xa9 291'80 metres de longitud i 43'26 metres d'al\xc3\xa7ada. \xc3\x89s format per 18 arcades de mig punt que tenen uns 12 metres de llum. A la seva part baixa el pont t\xc3\xa9 s\xc3\xb2cols de pedra, regular als angles i amb aparell de paredat a l'interior, mentre que a la part superior es va fer servir el ma\xc3\xb3 vist._NEWLINE_Situat a la l\xc3\xadnia Barcelona-Manresa-Lleida-Almacelles, sobre el torrent de Sant Jaume, a la conflu\xc3\xa8ncia dels municipis de Vacarisses, Viladecavalls i Olesa de Montserrat, el viaducte es coneix popularment com el pont del Nord; actualment continua formant part de la l\xc3\xadnia f\xc3\xa8rria de la Renfe, que connecta Barcelona i Manresa. \xc3\x89s proper a l'estaci\xc3\xb3 del Nord, actualment en des\xc3\xbas, a quatre quil\xc3\xb2metres d'Olesa de Montserrat."